[bookmark: _GoBack]ANEXA Nr. 6
la Normele metodologice de aplicare a Legii nr. 52/2003

Formular pentru colectarea de propuneri, sugestii, opinii cu valoare de recomandare

  
    Nume persoană fizică/denumire organizaţie/grup informal iniţiatoare/iniţiator: 

Ștefan Zaharia, profesor coordonator al cercului de Teatru din cadrul Clubului Copiilor Buhuși, organizator al concursului de teatru și scurtmetraje pentru elevi Cine-Drama și președinte al asociației Artă, Cultură și Natură din Buhuși.

    Localitate:  Buhuși

    Adresă:  Str. Florilor nr 29

    E-mail, telefon:  0746054518, stefunzaharia@gmail.com

   • Scopul organizaţiei/grupului sau domeniul de activitate al firmei (opţional) : susținerea valorilor și performanței la nivelul orașului Buhuși.
 
   • Propunerea modificării proiectului de act normativ : 

1. În cadrul propunerii regulamentului referitor la susținerea elevilor și sportivilor/echipelor sportive care au obținut rezultate deosebite la olimpiade școlare, concursuri și competiții, la articolul 3.3 (alte domenii de activitate) se precizează că sunt premiați elevii care au rezultate deosebite la „ etapele naționale ale competițiilor/concursurilor școlare organizate și desfășurate cu finanțare din partea Ministerului Educației și Cercetării”. Cu alte cuvinte se face distincție specifică doar pentru acele competiții cu finanțare deși pentru celelalte categorii: 3.1 învățământ și 3.2 sport Nu se face aceasta specificare.

Argumentul principal ce stă la baza acestui regulament este „crearea unui cadru unitar de susținere a elevilor și sportivilor care au obținut rezultate deosebite” specificat chiar în articolul 1, diferențierea specifică doar la concursuri cu finanțare specific doar pentru punctul 3.3, face ca regulamentul să fie discriminatoriu și neunitar, așa cum se precizează în articolul 1. În cazul articolului 3.2 la secțiunea Sport nu se impune nicio limită și nu există specific faptul că acele competiții premiate sunt doar cele finanțate de un anumit organism. La fel si la articolul 3.1. 

Formularea articolului 3.3 devine confuză deoarece nu există competiții organizate de Ministerul Educației și Cercetării ci competiții aprobate de Minister într-un calendar. Astfel că, în forma actuală, nu se poate premia niciun elev deoarece Ministerul în sine nu organizează concursuri. Ministerul Educației și cercetării formează o comisie anuală ce aprobă ce concursuri fac parte din CALENDARUL PROIECTELOR DE EDUCAȚIE EXTRAȘCOLARĂ NAȚIONALE ȘI INTERNAȚIONALE. Calendarul are două secțiuni: Concursuri cu finanțare și fără finanțare. Atașez lista concursurilor cu finanțare din anul școlar 2024-2025

https://www.edu.ro/sites/default/files/_fi%C8%99iere/Minister/2025/olimpiade_concursuri/regulamente_actualizate/Regulamente_CPEENI_nefinantate_2025.pdf

Sunt 123 de concursuri aprobate cu finanțare. Și lista concursurilor fără finanțare:

https://www.edu.ro/sites/default/files/_fi%C8%99iere/Minister/2025/olimpiade_concursuri/regulamente_actualizate/Regulamente_CPEENI_nefinantate_2025.pdf

sunt doar 62 de concursuri fără finanțare. 

Un concurs care se află la ediția a III-a sau a IV-a nu va primi finanțare. Abia după 10 ediții se primește finanțare... În concluzie, finanțarea sau nefinanțarea unui concurs nu aduce cu sine calitatea acestuia. Singurul aspect ce asigură calitatea unui concurs este apartenența la calendar. Cu sau fără finanțare. Vă stau la dispoziție pentru explicații pe larg și mai multe exemple concrete de la colegii din țară ce organizează aceste concursuri sau de la membrii din comisia ce aproba la nivel național acest calendar.

2. La articolul 7 se face mențiune despre actele necesare în vederea validării premierii. Considerăm oportun ca la aceste acte să fie adăugată mențiunea ca în cazul elevilor ce se încadrează la articolul 3.3 se va menționa în cadrul tabelului care este poziția din CPEENI a concursului la care a obținut performanța. Astfel că nu doar se va respecta regulamentul dar va fi mult mai ușor pentru comisia ce va verifica dosarele (articolele 8 și 9) să identifice dacă acele premii pot fi remunerate sau nu.
	
	Alte idei/sugestii/comentarii: 

1. La prima parte unde se face referire la prevederile legale aș vedea oportun să adăugați si ordinul nr. 6.224 din 4 septembrie 2023. Acesta este regulamentului privind organizarea şi funcționarea Palatelor şi Cluburilor copiilor și Regulamentul de organizare şi funcţionare a cluburilor sportive şcolare. Având în vedere că la punctele 3.2 și 3.3 se face referire la activitățile sportive și activitățile extrașcolare, consider oportună această mențiune destul de specifică. 
https://legislatie.just.ro/Public/DetaliiDocumentAfis/274675
2. Aș avea rugămintea ca, la articolul 3.3, să fie menționate „teatru, film și dans” deoarece sunt cele trei arte cu cele mai multe premii naționale și internaționale. „Poezia”, deși prima trecută în listă, nu cunosc să fi obținut premii semnificative în ultimii 15 ani. Vin cu această precizare pentru ca, pe viitor, să nu se uite despre aceste 3 arte importante și cu premii valoroase pentru oraș și comunitate. Mulțumesc.
  

	
	
	
	
	
	

	
	Nr. crt.
	Nr. articol
	Textul propus de autoritatea iniţiatoare
	Conţinut propunere/sugestie/opinie
	Argumentarea propunerii/sugestiei/opiniei

	
	1.
	Art. 3.3
	Se acordă elevilor/echipelor de elevi, cu domiciliul în orașul Buhuși și cu vârsta până în 18  ani sau peste, cu condiția să fie înscriși în ultimul an de învățământ preuniversitar, care au obținut Locul I, II, III sau medalii de aur, argint sau bronz la etapele naționale ale competițiilor/concursurilor școlare organizate și desfășurate cu finanțare din partea Ministerului Educației și Cercetării.
	Se acordă elevilor/echipelor de elevi, cu domiciliul în orașul Buhuși și cu vârsta până în 18  ani sau peste, cu condiția să fie înscriși în ultimul an de învățământ preuniversitar, care au obținut Locul I, II, III sau medalii de aur, argint sau bronz la etapele naționale și internaționale ale competițiilor/concursurilor școlare organizate și desfășurate în cadrul calendarelor aprobate de Ministerul Educației și Cercetării.
	Regulamentul propus pornește, încă de la articolul 1, de la premiza formării unui cadru unitar de premiere a elevilor. La articolul 3.3 se face o notă discordantă deoarece nu toate competițiile aprobate de către Ministerul Educației sunt recunoscute ci doar cele cu finanțare. Aspect ce nu se regăsește la punctele 3.1 Învățământ și 3.2 Sport. O astfel de limitare devine discriminatorie. Calendarul CPEENI aprobat de Ministerul Educației are două secțiuni: concursuri finanțate și nefinanțate. Diferența dintre acestea nu este calitatea lor ci lipsa de fonduri ale Ministerului. Faptul că un concurs nu are finanțare nu înseamnă a priori că este un concurs slab, nefinanțarea reflectă faptul  că Ministerul Educației și Cercetării nu are resurse să îl finanțeze. Pentru un exemplu concret aduc prim plan concursul „Moineșteanca” de la Moinești organizat de către profesor Marinica Ifrim. Acest concurs este a fost și va fi în CPEENI dar în anul 2022 nu au existat fonduri pentru competiții și în acel an majoritatea concursurilor Nu au avut finanțare. În 2023 au existat fonduri și același concurs a avut finanțare. Cum vom proceda? Într-un an premiem un concurs pentru că sunt bani la buget și într-altul nu? Vom încuraja elevii să participe doar la concursurile cu finanțare sau la toate concursurile ce au valoare? De aceea consider că este imperios necesar ca formularea să nu fie restrictivă la nivel de finanțare dar precizeze că este premiată performanța la un concurs ce face parte din calendarul aprobat de Ministerul Educației și cercetării CPEENI pentru anul școlar în curs.

Având în vedere ce măsuri vor urma și ce resurse limitate va avea Ministerul Educației și Cercetării, este foarte posibil ca în următorii ani din 122 de concursuri cu finanțare să mai rămână jumătate. Nu din cauza calității acestora ci din lipsă de finanțare. De aceea vin cu o rugăminte de a modifica acest articol astfel încât să fie luate în considerare premiile la Concursuri ce se află în CPEENI indiferent de finanțare. Personal am doar elevi cu premii la concursuri aflate in CPEENI la secțiunea finanțate dar există concursuri extrem de puternice fără finanțare și cred că dacă la Sport (articolul 3.2) nu există această limitare, ar fi bine să nu existe nici aici. Mai ales pentru viitorul imediat și mediu în care, din cauza măsurilor luate de Guvern pentru a combate deficitul, majoritatea concursurilor naționale și Internaționale vor rămâne fără finanțare. 




	
	2.
	Art.7
	Art.7. În vederea obținerii premiului, se va depune la Primăria Orașului Buhuși un dosar care va cuprinde cererea de acordare a premiului însoțită de următoarele documente, după caz:
• Un tabel centralizator întocmit de către conducerea unităților de învățământ din care să rezulte elevii propuși pentru premiere;
• Copia actului de identitate (elev și părinte);
• Pentru elevii sub 14 ani se va anexa copia certificatului de naștere și copia actului de identitate al părintelui sau tutorelui;
• Copia diplomei obținute.
	Art.7. În vederea obținerii premiului, se va depune la Primăria Orașului Buhuși un dosar care va cuprinde cererea de acordare a premiului însoțită de următoarele documente, după caz:
• Un tabel centralizator întocmit de către conducerea unităților de învățământ din care să rezulte elevii propuși pentru premiere.
• Copia actului de identitate (elev și părinte);
• Pentru elevii sub 14 ani se va anexa copia certificatului de naștere și copia actului de identitate al părintelui sau tutorelui;
• Copia diplomei obținute;
În cazul elevilor ce se încadrează la articolul 3.3 se va menționa în cadrul tabelului care este poziția din CPEENI a concursului la care a obținut performanța.

	În cazul concursurilor de la articolul 3.3 nu se poate o verificare/diferențiere/identificare a concursurilor aprobate de Ministerul Educației și Cercetării decât prin studierea CALENDARUL PROIECTELOR DE EDUCAȚIE EXTRAȘCOLARĂ NAȚIONALE ȘI INTERNAȚIONALE   (denumit CPEENI) care conține toate proiectele extrașcolare aprobate de Minister. Pentru a putea verifica mai ușor dacă aceste premii sunt eligibile spre premiere, considerăm oportună (la fel ca și la alte instituții la care se lucrează cu astfel de premii) mențiunea despre poziția concursului la care se face referire în calendarul aprobat pentru anul școlar în curs.

	
	3.
	Art. 15
	Art.15. Elevii care au obținut rezultate deosebite la mai multe olimpiade/concursuri/competiții sportive vor fi premiați pentru fiecare performanță, fiind exclusă premierea la aceeași disciplină/concurs/competiție sportivă mai mult de o singură dată în cadrul unui an școlar.
	Art.15. Elevii care au obținut rezultate deosebite la mai multe olimpiade/concursuri/competiții sportive vor fi premiați pentru fiecare performanță, fiind exclusă premierea la aceeași olimpiadă/concurs/competiție sportivă mai mult de o singură dată în cadrul unui an școlar.
	



   
	
	Menţionăm că toate sugestiile transmise pentru textul de act normativ vor fi făcute publice, fiind parte dintr-un proces dedicat transparenţei decizionale. 
	Doriţi ca numele dvs. să fie asociat cu aceste propuneri sau doriţi ca propunerile înaintate să fie anonime? 
	Datele de contact nu sunt făcute publice.  

    x Doresc să fie menţionat numele organizaţiei/numele persoanei fizice (după caz). 

    □ Doresc să fie anonime.

Pentru alte detalii vă stau la dispoziție cu telefon sau email. Dacă este nevoie de o dezbatere publică pentru a îmi argumenta cele precizate mai sus, vă solicit acum această dezbatere, conform emailului primit. Sper, totuși, că se poate ajunge la o înțelegere fiind puține modificări și argumentate legal.


Cu deferență,

Prof. Dr. Ștefan Zaharia


